CELEX: 62007FN0113
Language: mt
Date: 2007-10-18 00:00:00
Title: Kawża F-113/07: Rikors ippreżentat fit- 18 ta' Ottubru 2007 — Simonis vs Il-Kummissjoni

29.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 79/36
            
         Rikors ippreżentat fit-18 ta' Ottubru 2007 — Simonis vs Il-Kummissjoni
   (Kawża F-113/07)
   (2008/C 79/69)
   Lingwa tal-kawża: Il-Litwan
   Partijiet
   
      Rikorrent: Irmantas Šimonis (il-Lussemburgu) (rappreżentant: V. Vilkas, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrent
   
               —
            
            
               tannulla d-deċiżjoni tal-Kummissjoni tal-Komunitajiet Ewropej li biha hija, waqt il-proċedura ta' għażla sabiex jimtela l-post li huwa s-suġġett ta' l-avviż ta' post vakanti Nru COM/2007/142, irrinunzjat li titlob it-trasferiment tar-rikorrent lill-Kumissjoni u warrbet il-proċedura ta' għażla;
            
         
               —
            
            
               tannulla d-deċiżjoni tal-Kummissjoni tal-Komunitajiet Ewropej tat-8 ta' Awwissu 2007, li biha ċaħdet l-ilment Nru R/273/07 ppreżentat mir-rikorrent fis-27 ta' April 2007;
            
         
               —
            
            
               tikkundanna lill-konvenuta għall-ispejjeż.
            
         Motivi u argumenti prinċipali
   In sostenn tar-rikors tiegħu r-rikorrent iqajjem tliet motivi, li minnhom l-ewwel huwa bbażat fuq ksur ta' l-aspettattivi leġittimi tiegħu, li nħolqu mill-konklużjoni, fl-2005, ta' ftehim interistituzzjonali bejn il-kapijiet ta' l-amministrazzjoni li ppreveda li terminu ta' tliet snin għandu jkun għadda qabel ma jsir kull trasferiment interistituzzjonali ta' persunal li beda jaħdem l-ewwel darba.
   Fit-tieni motiv tiegħu, ir-rikorrent jinvoka l-illegalità tad-deċiżjoni tal-Kummissjoni minħabba nuqqas ta' motivazzjoni, mill-fatt illi hija mhijiex proporzjonata għall-interess imħares u mill-fatt li l-Kummissjoni eċċediet il-limiti tas-setgħa ta' diskrezzjoni tagħha. Ir-rikorrent isostni, barra minn hekk, li d-deċiżjoni tagħmel diskriminazzjoni bbażata fuq in-nazzjonalità.
   Fit-tielet motiv tiegħu, ir-rikorrent isostni ksur tal-prinċipju ta' amministrazzjoni tajba u ta' l-obbligu ta' premura.